โอเปกเผยรายได้จากส่งออกน้ำมันปี 58 ต่ำสุดในรอบ 11 ปี
โอเปกเผยรายได้จากส่งออกน้ำมันปี 58 ต่ำสุดในรอบ 11 ปี
23 มิ.ย. 2559

รายงานสถิติประจำปีของกลุ่มประเทศผู้ส่งออกน้ำมัน (โอเปก)  เปิดเผยว่า รายได้จากการส่งออกน้ำมันในปี 2558 ของกลุ่มโอเปกมีอยู่ทั้งสิ้น 5.182 แสนล้านดอลลาร์  ซึ่งเป็นระดับต่ำสุดนับตั้งแต่ปี 2548 หรือลดลงเกือบ 46% เมื่อเทียบกับปี 2557
ส่วนปริมาณการส่งออกน้ำมันดิบในปี 2558 อยู่ที่ 23.6 ล้านบาร์เรลต่อวัน เพิ่มขึ้น 1.7% จากปีก่อน โดย 62% ของการปริมาณการส่งออกน้ำมันดิบของโอเปกเป็นการส่งออกไปยังภูมิภาคเอเชียปซิฟิก
รายงานของโอเปกยังระบุด้วยว่า อุปสงค์น้ำมันในตลาดโลกในปี 2558 อยู่ที่ 93 ล้านบาร์เรลต่อวัน เพิ่มขึ้น 1.7% จากปี 2557 โดยส่วนใหญ่เป็นการปรับตัวเพิ่มขึ้นของอุปสงค์จากอินเดียและจีน
                    